ג'ניפר קונלי

ג'ניפר לין קונלי (באנגלית: Jennifer Lynn Connelly; נולדה ב-12 בדצמבר 1970) היא שחקנית קולנוע יהודייה-אמריקאית. זוכת פרס אוסקר לשחקנית המשנה הטובה ביותר ובפרס גלובוס הזהב לשנת 2001 על הופעתה בסרטו של רון הווארד "נפלאות התבונה".

ביוגרפיה
קונלי נולדה בקיירו, ניו יורק שבארצות הברית. אביה היה קתולי ואמה יהודייה שזכתה לחינוך דתי.

קונלי למדה בבית הספר הפרטי לאמנויות של סיינט-אן שבברוקלין. נרשמה ללימודים באוניברסיטת ייל, אולם פרשה כעבור שנתיים. אחר כך החלה ללמוד באוניברסיטת סטנפורד אך גם משם פרשה בתום שנת הלימודים הראשונה.

 קריירה 
הקריירה של קונלי החלה כבר בגיל 10, כאשר מנהל משרד פרסום שהיה ידיד המשפחה, ראה אותה והבין את מידת הפוטנציאל הגלום בה. תפקידה הראשון בטלוויזיה היה בשנת 1982 באחד הפרקים בסדרה הבריטית "לא יאומן כי יסופר". בגיל 14 הופיעה בתפקיד מרכזי בסרטו של סרג'יו ליאונה "היו זמנים באמריקה" (1984). בשנת 1986 קיבלה את התפקיד הראשי בסרטו של "דאריו ארג'נטו" "תופעה" ובאותה השנה השתתפה בסרט "המבוך", סרט פנטזיה בהשראת "עליסה בארץ הפלאות", בו כיכבה לצדו של דייוויד בואי.

ב-1998, זכתה בהכרה לאחר שהופיעה לצד רופוס סוול וויליאם הרט בסרט "עיר אפלה". אחר כך הופיעה בסדרה "להעיר את המתים" ובסרטו של דארן ארונופסקי; "רקוויאם לחלום" (2000), בו גילמה נערה מכורה לסמים המדרדרת ומוכרת את גופה לשם השגת המנה הבאה. לקונלי יש נטייה לגלם תפקידים אפלים ודרמטיים. כך היה בסרט "פולוק", בו גילמה את פילגשו של צייר מעונה, ב"נפלאות התבונה" גילמה את אשתו של גאון סכיזופרני, תפקיד שזיכה אותה בפרס אוסקר לשחקנית המשנה הטובה ביותר ובפרס גלובוס הזהב.

ב-2003 גילמה את בטי רוס, מושא אהבתו ולאחר מכן אשתו של ברוס באנר, בסרט "הענק" (2003) וב"בית של חול וערפל" גילמה אלכוהוליסטית המנסה להשתקם.

ב-2005 שיחקה בתפקיד הראשי במותחן "מים אפלים". ב-2007 שיחקה בסרט "לגעת ביהלום", שהיה מועמד למספר פרסי אוסקר. ב-2008 כיכבה לצד קיאנו ריבס בסרט המדע הבדיוני "כשהעולם עמד מלכת", שהיה רימייק לסרט "אולטימטום לאדמה" משנת 1951. שיחקה ב-2009 שיחקה בסרט שובר הקופות "הוא פשוט לא בקטע שלך". באותה השנה דיבבה בסרט ההנפשה "9" את 7, הדמות הנשית היחידה בסרט.

ב-2011 שיחקה בקומדיה. ב-2012 שיחקה לצד גרג קיניר בדרמה הרומנטית "כותבים, סיפור אהבה". בשנת 2014 שיחקה את נעמה, אשת נח, בסרט "המבול" שביים דארן ארונופסקי. ב-2016 כיכבה בסרט "פסטורלה אמריקנית" סרט דרמה בבימויו של יואן מקגרגור, שאף שיחק לצדה בתפקיד הראשי. ב-2017 כיכבה בדרמה "רק האמיצים".

ב-2020 כיכבה בסדרה האפוקליפטית של רשת TNT "רכבת הקרח".

ב-2024 החלה לככב בסדרה חומר אפל שעלתה בשירות אפל TV פלוס.

חיים אישיים
בנה הבכור קאי, נולד ב-1997 מזוגיות עם הצלם דייוויד דוגן.

בזמן צילומי "נפלאות התבונה", הכירה קונלי את השחקן האנגלי פול בטאני. הם נישאו ב-1 בינואר 2003. לזוג שני ילדים משותפים: סטלאן שנולד בחמישה באוגוסט 2003, ואגנס שנולדה בשלושים ואחת במאי 2011.

קונלי היא טבעונית.

פילמוגרפיה
ממוזער|304x304 פיקסלים|קונלי, 2010

 קולנוע 
+שנהסרטתפקידהערות1984היו זמנים באמריקהדבורה הצעירה1985תופעהג'ניפר קורבינושבע דקות בגן עדן נטלי בקר1986המבוךשרה ויליאמס1988Some Girlsגבריאלה1989Etoileקלייר המילטון1990נקודה חמהגלוריה הרפר1991הזדמנויות עסקיותג'וסי מק'לאלןהרפתקאות רוקטירג'ני בלייק1994על אהבה וצלליםאיירין1995ללמוד מהחייםטארין1996שחיתות בצמרת אליסון פונדFar Harborאלי1997להמציא את האהבהאלינור אבוט1998עיר אפלהאמה מורדוך / אנה2000להעיר את המתיםשרה ויליאמסרקוויאם לחלוםמריון סילברפולוק רות קליגמן 2001נפלאות התבונהאליסיה נאש 2003הענקבטי רוסבית של חול וערפל קאת'י ניקולו2005מים אפליםדיילה ויליאמס2006ילדים קטניםקאת'י אדמסוןלגעת ביהלוםמאדי בואן2007דרך לא שמורהגרייס לרנר2008כשהעולם עמד מלכתד"ר הלן בנסוןלב של דיורוקסן2009הוא פשוט לא בקטע שלךג'נין97דיבובCreationאמה דרווין2010וירג'יניהוירג'יניה2011הדילמהבת'מי שמאמיןגוון ונדרוויר2012כותבים, סיפור אהבהאריקה2014אגדת חורףוירג'יניה גיימליAloftנאנה קנינגהמבולנעמההצד האחר של ניו יורק חנה2016פסטורלה אמריקניתדון דוייר2017ספיידרמן: השיבה הביתהמערכת ההפעלה - קארןדיבוברק האמיציםג'יין קלארק2019אליטה: מלאך קרבד"ר שירין2022אהבה בשחקים: מאווריקפני בנג'מין2023Bad Behaviourלוסי

 טלוויזיה 
+שנהסדרהתפקידהערות1992The Heart of Justiceאמה בורג'ססרט טלוויזיה של TNT1995Out Thereאישהסרט טלוויזיה; ללא קרדיט2000–2001The Streetקתרין מילרתפקיד ראשי; 12 פרקים2020–2024רכבת הקרחמלאני קאוויל24 פרקים2024–הווהחומר אפלדניאלה דיסןתפקיד ראשי; 9 פרקים

 מועמדת פרס סאטורן לשחקנית המשנה הטובה ביותר בסדרת טלוויזיה (2025)

 קישורים חיצוניים 




 הערות שוליים 

קטגוריה:אמריקאים ילידי מדינת ניו יורק
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות ילדות אמריקאיות
קטגוריה:שחקנים ילדים יהודים
קטגוריה:דוגמניות ילדות
קטגוריה:זוכי אוסקר: שחקנית המשנה הטובה
קטגוריה:זוכי אוסקר: שחקן המשנה הטוב
קטגוריה:זוכי פרס גלובוס הזהב: קולנוע: שחקנית משנה
קטגוריה:זוכי פרס גלובוס הזהב: קולנוע: שחקן משנה
קטגוריה:זוכות פרס באפט"א לשחקנית המשנה הטובה ביותר
קטגוריה:אמריקאיות ממוצא אירי
קטגוריה:אמריקאיות ממוצא נורווגי
קטגוריה:אמריקאים ממוצא רוסי-יהודי
קטגוריה:אמריקאים ממוצא פולני-יהודי
קטגוריה:טבעוניות אמריקאיות
קטגוריה:טבעונים יהודים אמריקאים
קטגוריה:טבעוניות יהודיות
קטגוריה:שחקנים ביקום הקולנועי של מארוול
קטגוריה:אמריקאיות שנולדו ב-1970
קטגוריה:אמריקאים שנולדו ב-1970